b"\n_START_ARTICLE_\nProsper Auriol fill\n_START_SECTION_\nEl banquer\n_START_PARAGRAPH_\nProsper Auriol era fill de Prosper Auriol pare, propietari de la Banque Auriol, empresa familiar creada pel seu avi Bernard Auriol i el seu cunyat a Perpiny\xc3\xa0. El seu pare va morir quan nom\xc3\xa9s tenia nou anys, i el banc fou dirigit per la seva mare Delphine, ajudada pel seu germ\xc3\xa0 Gustave Cazes i Isaac L\xc3\xa9vy, un dels empleats de la banca. Prosper Auriol esdevingu\xc3\xa9 associat de la banca en 1886, i el seu germ\xc3\xa0 petit Georges en 1890. El capital de la banca aleshores era d'un mili\xc3\xb3 de francs, repartits entre la mare (400.000 francs) i els dos germans (a parts iguals per la resta). Despr\xc3\xa9s d'un fort enriquiment durant els anys 1870-1880 i haver experimentat dificultats en la d\xc3\xa8cada de 1890 degudes a la crisi de la fil\xc2\xb7loxera, la banca familiar va con\xc3\xa8ixer una fort creixement a comen\xc3\xa7aments del segle XX. En 1883 Prosper Auriol fou nomenat administrador de la Caixa d'estalvis, de la que n'esdevindr\xc3\xa0 director de la secci\xc3\xb3 departamental i finalment director honorari. El 1910 fou nomenat censor del Banc de Fran\xc3\xa7a, en la que hi va exercir un paper important durant la Primera Guerra Mundial. Queda aix\xc3\xad fins a la seva mort. Els dos germans Auriol es van retirar com a banquers el 1924.\n_START_SECTION_\nEl pirineista\n_START_PARAGRAPH_\nProsper Auriol fou membre del Club Alpin Fran\xc3\xa7ais (CAF). Amb els seus amics de la secci\xc3\xb3 nordcatalana del CAF va introduir l'esqu\xc3\xad als Pirineus i sembla haver efectuat el primer descens en esqu\xc3\xad del mass\xc3\xads, el 20 de gener de 1901, al coll de la Quillana (entre Matamala i La Llaguna). Entre 1908 i 1911, amb altres membres del CAF com el seu germ\xc3\xa0, va obrir les vies d'escalada al mass\xc3\xads del Canig\xc3\xb3. En 1921, amb Edmond Boixo, va demanar al mariscal Joffre, heroi nord-catal\xc3\xa0 de la Primera Guerra Mundial, l'autoritzaci\xc3\xb3 per un cim del mass\xc3\xads del Canig\xc3\xb3 amb el seu nom, pic Joffre, que es fa a l'agost d'aquest mateix any._NEWLINE_\xc3\x89s membre i, per poc temps, president de la Societat Agr\xc3\xadcola, Cient\xc3\xadfica i Liter\xc3\xa0ria dels Pirineus Orientals."